אווטאר: כשף האוויר האחרון (קומיקס)

[ממוזער|ה[במאי והסופר האמריקאי מייקל דנטה דימרטינו, יוצר סדרת הטלוויזיה "אווטאר: כשף האוויר האחרון" שגם כתב כמה מספרי הזיכיון]]
[ממוזער|הבמאי והסופר האמריקאי [בריאן קונייצקו אשר יצר יחד עם מייקל דנטה את "אווטאר: כשף האוויר האחרון"]]
במהלך שידור סדרת הטלוויזיה "**[[אווטאר (סדרת טלוויזיה)|אווטאר]]**", וגם לאחר סיום שידורה, התפרסמו מספר ספרי קומיקס המבוססים על עולמה של הסדרה, הכוללים רומנים גרפיים, קומיקס קולנועי ואנתלוגיות סיפורים קצרים ומהווים חלק מהזיכיון האמריקאי "אווטאר: כשף האוויר האחרון".

## קומיקס קולנועי
[ממוזער|חוברת [קומיקס קולנועי של "אווטאר" אשר יצאה בזמן שידור סדרת הטלוויזיה והגיעה לתפוצה של מעל לחצי מיליון עותקים. על גבי העטיפה נראית דמותו של אנג יחד עם למור המחמד שלו, מומו]]
במהלך תקופת שידור הסדרה "אווטאר: כשף האוויר האחרון", יוצרי הסדרה מייקל דנטה דימרטינו ובריאן קונייצקו עיבדו סצנות מקוריות מהסדרה לקומיקס קולנועי שהופץ בשמונה חוברות קומיקס בין השנים 2006-2008 במקביל לשידור סדרת הטלוויזיה. הקומיקס הגיע לתפוצה גבוהה עם למעלה מחצי מיליון עותקים.

## רומנים גרפיים
### טרילוגיות קומיקס
[ממוזער|ה[קומיקסאי ג'ין לואן יאנג כתב את חמש טרילוגיות הקומיקס הראשונות בסדרה]]
[ממוזער|[פיית' ארין היקס  כתבה את הטרילוגיה השישית, "חוסר איזון"]]
חברת ההוצאה לאור דארק הורס קומיקס פרסמה סדרה של רומנים גרפיים בין 2012 ל-2019 אשר נכתבו על ידי הקומיקסאי האמריקאי ג'ין לואן יאנג וממשיכות את סיפורם של "צוות האווטאר" לאחר סיום אירועי הסדרה.

טרילוגיית "ההבטחה", שפורסמה ב-2012 בשלושה חלקים, עוסקת במושבות אומת האש שנבנו בשטחים הכבושים בממלכת האדמה, אשר מאוחר יותר הפכו לרפובליקה המאוחדת ב"האגדה של קורה". טרילוגיית "החיפוש" מתרכזת בצוקו ואזולה ובמסע שלהם למצוא את אמם, שגורשה מאומת האש. הטרילוגיה השלישית, "הקרע", מספרת על ההקמה של רפבליק סיטי והיחסים בין טוף בייפונג לאביה. הטרילוגיה הבאה, "צל וערפל", עוקבת אחר קבוצת מורדים המנסה להדיח את צוקו משלטונו. הטרילוגיה החמישית, והאחרונה שנכתבה על ידי לואן יאנג, "צפון ודרום", מתארת את חזרתם של קטרה וסוקה לשבט המים הדרומי, ואילו הטרילוגיה השישית בסדרה, "אי איזון", נכתבה על ידי פיית' ארין היקס  ועוסקת בימיה הראשונים של העיר רפאבליק סיטי.

### קומיקסים בודדים
מאז 2020 החלו לצאת קומיקסים בעלי חלק אחד העוקבים כל אחד אחר מעשיה של דמות אחרת מסדרת האנימציה; כדוגמת "קטרה וכסף הפיראטים", המביא סיפור שקרה לקטרה במהלך הסדרה, "האקדמיה של טוף בייפונג" העוסק באקדמיה שהקימה טוף בייפונג לאחר סיום המלחמה ו"סוקי, לבד" העוסק בתקופת כליאתה של סוקי בעונות 2 – 3 של הסדרה המקורית.

## קומיקסים קצרים
[ממוזער|חוברת הקומיקס "Avatar: The Last Airbender – Sisters" (ב[עברית: "אווטאר: כשף האוויר האחרון – Sisters") אשר יצאה על ידי דארק הורס קומיקס כחוברת לכבוד יום קומיקס חינם יחד עם הסיפורים "Plants vs. Zombies" ("צמחים נגד זומבים") ו-"Bandette". על גבי העטיפה נראות דמויותיהן של טוף בייפונג ומעליה טאי לי]]

### קומיקסים שיצאו במגזינים
"מגזין ניקלודיאון"  (Nickelodeon Magazine), היה מגזין ילדים אשר יצא לאור בין השנים 1993 עד 2009, והחל משנת 2005, בנוסף לכתבות שפורסמו בנושא סדרת הטלוויזיה "אווטאר: כשף האוויר האחרון" ששודרה בניקלודיאון בשנים 2005 עד 2008, פורסמו גם מספר סיפורי קומיקס קצרים הן בגיליונות המגזין, והן בחוברות "קומיקס ניקלודיאון" (Nickelodeon Comics) שיצאו מטעמו, כגון הסיפורים "אל תפוצץ את זה!" "ימי הדרקון", "כשפות חרבות", "אין כשפים מיותרים", "זמן משחק", ו"בומי נגד טוף, סבב ראשון".

בספטמבר 2006, פורסמה על ידי מגזין ניקלודיאון חוברת ספיישל של הזיכיון. החוברת, שקיבלה את השם "ארבעה גיבורים נלחמים באש!", כללה שני סיפורי קומיקס: "מלחמת המים" ו"האווטאר סוקה", יחד עם ראיונות וכתבות שונות העוסקות בסדרת הטלוויזיה.

בספטמבר 2007, פורסמה חוברת ספיישל שנייה בשם "Enter: The Fire Nation". החוברת יצאה לאור לאחר סיום שידור העונה השנייה בטלוויזיה, וכמה ימים לפי שידור העונה השלישית, כך שעלילת שלושת הסיפורים: "זה רק טבעי", "לחזור הביתה", ו"הגשר", תיארו את צוות האווטאר בתקופה הכרונולוגית שבין שתי העונות, בעוד הסיפורים "דוכן פירות חופשי" ו"זמן משחק" לא הוסיפו פרטים משמעותיים לעלילה. גם לספיישל זה התווספו ראיונות וכתבות שונות בנושא סדרת הטלוויזיה.

רבים מהקומיקסים נכתבו ואוירו בידי כותבים ואנימטורים שלקחו חלק בהפקת הסדרה המקורית וסדרת ההמשך שיצאה מאוחר יותר, "האגדה של קורה".

### קומיקסים שיצאו לרגל יום קומיקס חינם
מלבד הרומנים הגרפיים, דארק הורס קומיקס גם הוציאו לאור שש חוברות קומיקס קצרות לרגל יום הקומיקס חינם ובהן סיפורים קומיים קצרים מהעולם של כשף האוויר האחרון.

### אנתלוגיות
#### אווטאר: כשף האוויר האחרון – ההרפתקאות האבודות

ביוני 2011 פורסמה אנתולוגיה בה נאספו עשרים ושישה סיפורים קצרים אשר פורסמו כבר לפני כן לפחות פעם אחת, בעיקר במגזין ניקלודיאון  או כחלק מאוספי DVD, בין השנים 2005–2011.

#### אווטאר: כשף האוויר האחרון – הרפתקאות הצוות

ב-2 באוקטובר 2019 יצאה לאור אנתולוגיה נוספת, "אווטאר: כשף האוויר האחרון – הרפתקאות הצוות", בה נאספו סיפורי הקומיקס שיצאו לרגל יום הקומיקס חינם של 2013, 2014 ו-2015, יחד עם עוד כמה סיפורים קצרים מקוריים שנוצרו במיוחד עבור אוסף זה.

ב-28 באוקטובר 2020, יצאה לאור מהדורה המאגדת את שתי האנתולוגיות בכריכה אחת, בעלת 312 עמודים.

## מהדורה מורחבת
[ממוזער|תרשימי [סקיצה|סקיצות והערות היוצרים במהדורה המורחבת של "אווטאר: כשף האוויר האחרון – ההבטחה" שיצאה ב-20 בפברואר 2013]]
[ממוזער|כריכת מהדורת הספרייה המאגדת את שלוש חוברות הקומיקס של [טרילוגיה|טרילוגיית "אווטאר: כשף האוויר האחרון – ההבטחה" בתוך ספר אחד אשר יצא ב-20 בפברואר 2013]]
הרומנים הגרפיים יצאו על ידי דארק הורס קומיקס גם במהדורה מורחבת בכריכה קשה הכוללת עמודי סקיצות, הערות והסברים.

## תרגומים
### תרגומים לעברית
[ממוזער|[עטיפת ספר|עטיפת הכרך הראשון של "אווטאר: כשף האוויר האחרון – הקרע" בעברית. על גבי העטיפה נראים טוף, אנג, קטרה וסוקה על רקע הפסל בדמותה של הרוח הגדולה טאייהי]]
מאז 2016 תורגמו חמישה ספרים לעברית על ידי המתרגמת הישראלית אורנה כץ ויצאו על ידי חברת ההוצאה כנרת זמורה-ביתן דביר.

### תרגומים לספרדית

## ראו גם
* האגדה של קורה (קומיקס)
* איירבנדר: הסיפור של צוקו
* אווטאר - דמויות

## קישורים חיצוניים
* Dark Horse Comics

## ביאורים

## הערות שוליים

*
קטגוריה:סדרות ספרי פנטזיה
קטגוריה:סדרות קומיקס
קטגוריה:סדרות רומנים גרפיים